湯底一般有原味/黑蒜同櫻花蝦，有時會有d限定推出。3隻湯底最出色始終係櫻花蝦！麵底就間唔時會轉，每次都係有3款揀，麵條入面會有相應既食材，胡椒麵/檸檬麵/菠菜麵..仲有好多其他麵，不能盡錄，今次我就揀咗第一次試嘅伯爵茶檸檬麵。不過伯爵茶嘅味道就唔係好出，加上湯底濃郁，只算食到有淡淡（好淡的）的茶香味，我會比較推薦胡椒麵。沾麵湯底配菜都豐富，有兩塊大大片嘅叉燒，原隻溏心蛋，仲有其他雜料。環境方面，地方比較細同埋逼夾，假日早嚟到都預咗要等半個鐘以上。